இன்று மதியம் விஸ்வஹிந்து பரிஷத் நடத்தும் ரத யாத்திரைக்கு எதிராகத் தமிழக சட்டமன்ற எதிர்க்கட்சித் தலைவர் ஸ்டாலின், சட்டமன்றத்தில் பேசியதுடன், தலைமைச் செயலகம் முன் சாலைமறியலில் ஈடுபட்ட மு.க.ஸ்டாலின் உள்ளிட்ட தி.மு.க சட்டமன்ற உறுப்பினர்கள் கைது செய்யப்பட்டனர். இதனையடுத்து திருச்சி மத்திய பேருந்து நிலையம் அருகே, தி.மு.க மாநகர செயலாளர் அன்பழகன் தலைமையில், ஶ்ரீரங்கம் ஆனந்த், கிராப்பட்டி செல்வம் உள்ளிட்ட நூறுக்கும் மேற்பட்ட தி.மு.க வினர் கலந்து கொண்டு கண்டன முழக்கங்களை எழுப்பினர். இந்தச் சாலை மறியலால் அப்பகுதியில் சிறிது நேரம் போக்குவரத்து பாதிக்கப்பட்டது.பின் மறியலில் ஈடுபட்டவர்களைக் காவல்துறையினர் கைது செய்தனர். இதேபோல் திருச்சி லால்குடி,தொட்டியம் முசிறி ஆகிய பகுதிகளில் அப்பகுதி ஒன்றிய செயலாளர்கள் தலைமையில் தி.மு.கவினர் ஆர்ப்பாட்டத்தில் ஈடுபட்டனர். திருச்சியில் அடுத்தடுத்து நடந்த போராட்டங்களால் பெரும்பரபரப்பு ஏற்பட்டது.